ਪੰਡਿਤ ਜਸਰਾਜ ਦਾ ਦੇਹਾਂਤ: ਜਲੰਧਰ 'ਚ ਜਦੋਂ ਤੜਕੇ 4 ਵਜੇ ਤੱਕ ਸਰੋਤੇ ਸੁਣਦੇ ਰਹੇ\nਪੰਡਿਤ ਜਸਰਾਜ ਦੀ ਪੋਤਰੀ ਮਿਨਾਕਸ਼ੀ ਨੇ ਬੀਬੀਸੀ ਸਹਿਯੋਗੀ ਮਧੂ ਪਾਲ ਨਾਲ ਉਨ੍ਹਾਂ ਦੀ ਮੌਤ ਦੀ ਪੁਸ਼ਟੀ ਕੀਤੀ ਹੈ। 

ਉਨ੍ਹਾਂ ਦੇ ਪਰਿਵਾਰ ਨੇ ਇੱਕ ਬਿਆਨ ਜਾਰੀ ਕਰ ਕੇ ਕਿਹਾ ਹੈ ਕਿ ਅਮਰੀਕਾ ਦੇ ਨਿਊ ਜਰਸੀ ਵਿੱਚ ਆਪਣੇ ਘਰ ਵਿੱਚ ਦਿਲ ਦਾ ਦੌਰਾ ਪੈਣ ਕਰਕੇ ਉਨ੍ਹਾਂ ਦਾ ਦੇਹਾਂਤ ਹੋ ਗਿਆ ਹੈ। ਉਨ੍ਹਾਂ ਦਾ ਦੇਹਾਂਤ ਸਥਾਨਕ ਸਮੇਂ ਮੁਤਾਬਕ ਸਵੇਰੇ 5.15 ਵਜੇ ਹੋਇਆ। 

ਪੰਡਿਤ ਜਸਰਾਜ ਦਾ ਜਨਮ ਸੰਗੀਤਕਾਰਾਂ ਦੇ ਇੱਕ ਪਰਿਵਾਰ ਵਿੱਚ ਹੋਇਆ ਸੀ। ਸੰਗੀਤ ਨਾਲ ਉਨ੍ਹਾਂ ਦੀ ਪਛਾਣ ਉਨ੍ਹਾਂ ਪਿਤਾ ਪੰਡਿਤ ਮੋਤੀਰਾਮ ਨੇ ਕਰਵਾਈ ਸੀ। 

ਉਨ੍ਹਾਂ ਦਾ ਜਨਮ ਫਤਿਹਾਬਾਦ ਦੇ ਪੀਲੀ ਮੰਡੋਰੀ ਪਿੰਡ ‘ਚ ਹੋਇਆ ਸੀ। ਅੱਜ ਵੀ ਉਸ ਪਿੰਡ ‘ਚ ਪੰਡਿਤ ਜਸਰਾਜ ਦੇ ਨਾਮ ‘ਤੇ ਪਾਰਕ ਹੈ।

ਜਦੋਂ ਜਸਰਾਜ ਕੇਵਲ ਚਾਰ ਸਾਲ ਦੇ ਸਨ ਤਾਂ ਉਨ੍ਹਾਂ ਦੇ ਪਿਤਾ ਦਾ ਦੇਹਾਂਤ ਹੋ ਗਿਆ ਸੀ। 

ਇਸ ਤੋਂ ਬਾਅਦ ਉਨ੍ਹਾਂ ਦੇ ਭਰਾ ਅਤੇ ਗੁਰੂ ਪੰਡਿਤ ਮਣੀਰਾਮ ਨੇ ਉਨ੍ਹਾਂ ਸੰਗੀਤ ਦੀ ਸਿੱਖਿਆ ਸ਼ੁਰੂ ਕੀਤੀ।

ਪੰਡਿਤ ਜਸਰਾਜ ਦਾ ਨਾਤਾ ਸੰਗੀਤ ਦੇ ਮੇਵਾਤੀ ਘਰਾਨੇ ਨਾਲ ਰਿਹਾ ਸੀ। ਜਿਸ ਦੀ ਸ਼ੁਰੂਆਤ ਜੋਧਪੁਰ ਦੇ ਪੰਡਿਤ ਘੱਗੇ ਨਜ਼ੀਰ ਖ਼ਾਨ ਨੇ ਕੀਤੀ ਸੀ। ਉਨ੍ਹਾਂ ਦੇ ਚੇਲੇ ਪੰਡਿਤ ਨੱਥੂਲਾਲ ਕੋਲੋਂ ਪੰਡਿਤ ਜਸਰਾਜ ਦੇ ਪਿਤਾ ਨੇ ਸੰਗੀਤ ਲਈ ਸੀ। 

ਪੰਡਿਤ ਜਸਰਾਜ ਦਾ ਜਨਮ ਸੰਗੀਤਕਾਰਾਂ ਦੇ ਇੱਕ ਪਰਿਵਾਰ ਵਿੱਚ ਹੋਇਆ ਸੀ। ਸੰਗੀਤ ਨਾਲ ਉਨ੍ਹਾਂ ਦੀ ਪਛਾਣ ਉਨ੍ਹਾਂ ਪਿਤਾ ਪੰਡਿਤ ਮੋਤੀਰਾਮ ਨੇ ਕਰਵਾਈ ਸੀ।

ਪੀਐੱਮ ਮੋਦੀ ਨੇ ਜਤਾਇਆ ਦੁਖ਼

ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ ਉਨ੍ਹਾਂ ਦੇ ਦੇਹਾਂਤ 'ਤੇ ਸੋਗ ਪ੍ਰਗਟ ਕੀਤਾ ਹੈ ਅਤੇ ਕਿਹਾ, "ਉਨ੍ਹਾਂ ਦੀ ਮੌਤ ਨਾਲ ਭਾਰਤੀ ਸ਼ਾਸਤਰੀ ਸੰਗੀਤ ਨੂੰ ਨਾ ਪੂਰਾ ਹੋਣ ਵਾਲਾ ਘਾਟਾ ਹੋਇਆ ਹੈ। ਉਨ੍ਹਾਂ ਦਾ ਸੰਗੀਤ ਆਪਣੇ ਆਪ ਵਿਚ ਉੱਤਮ ਸੀ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਨਾਲ ਮੇਰੀਆਂ ਸੰਵੇਦਨਾਵਾਂ ਹਨ।"

ਰਾਸ਼ਟਰਪਤੀ ਰਾਮਨਾਥ ਕੋਵਿੰਦ ਨੇ ਸੋਸ਼ਲ ਮੀਡੀਆ 'ਤੇ ਉਨ੍ਹਾਂ ਦੀ ਮੌਤ 'ਤੇ ਦੁੱਖ ਜ਼ਾਹਰ ਕਰਦਿਆਂ ਕਿਹਾ ਹੈ ਕਿ "ਪੰਡਿਤ ਜਸਰਾਜ ਲਗਭਗ ਅੱਠ ਦਹਾਕਿਆਂ ਤੋਂ ਗਾਇਕੀ ਕਰਦੇ ਰਹੇ ਹਨ।"

ਹਰਿਵੱਲਭ ਸੰਮੇਲਨ ਦੀ ਪ੍ਰੇਜ਼ੀਡੇਂਟ ਪੂਰਨੀਮਾ ਬੇਰੀ

'ਉਨ੍ਹਾਂ ਦੇ ਸੰਗੀਤ ‘ਚ ਜਿਵੇਂ ਭਗਵਾਨ ਖੁ਼ਦ ਨਜ਼ਰ ਆਉਂਦੇ ਸਨ'

ਹਰਿਵੱਲਭ ਸੰਮੇਲਨ ਦੀ ਪ੍ਰੇਜ਼ੀਡੇਂਟ ਪੂਰਨੀਮਾ ਬੇਰੀ ਨੇ ਬੀਬੀਸੀ ਪੰਜਾਬੀ ਦੇ ਪੱਤਰਕਾਰ ਸੁਨੀਲ ਕਟਾਰੀਆ ਨੂੰ ਦੱਸਿਆ ਕਿ ਉਹ ਕਈ ਵਾਰ ਜਲੰਧਰ ‘ਚ ਹਰਿਵੱਲਭ ਸੰਗੀਤ ਸੰਮੇਲਨ ਲਈ ਆਏ। ਉਨ੍ਹਾਂ ਨੇ 2019 ‘ਚ ਵੀ ਆਉਣਾ ਸੀ, ਪਰ ਆਖ਼ਰੀ ਵਕਤ ‘ਤੇ ਉਨ੍ਹਾਂ ਦੀ ਤਬੀਅਤ ਖ਼ਰਾਬ ਹੋ ਗਈ। 

ਪੂਰਨੀਮਾ ਨੇ ਅੱਗੇ ਕਿਹਾ, “ਪੰਡਿਤ ਜੀ ਕਹਿੰਦੇ ਸੀ ਕਿ ਮੈਂ ਹਰ ਸਾਲ ਇਸ ਸੰਮੇਲਨ ਲਈ ਆਵਾਂਗਾ। ਸਾਨੂੰ ਹਮੇਸ਼ਾ ਉਨ੍ਹਾਂ ਦਾ ਇੰਤਜ਼ਾਰ ਹੁੰਦਾ ਸੀ।”

ਉਨ੍ਹਾਂ ਕਿਹਾ, “ਪੰਡਿਤ ਜੀ ਬਹੁਤ ਨਿਮਰਤਾ ਵਾਲੇ ਸੀ। ਉਨ੍ਹਾਂ ਦੇ ਸੰਗੀਤ ‘ਚ ਜਿਵੇਂ ਭਗਵਾਨ ਖੁ਼ਦ ਨਜ਼ਰ ਆਉਂਦੇ ਸਨ।”

ਬੀਬੀਸੀ ਪੰਜਾਬੀ ਨਾਲ ਗੱਲ ਕਰਦਿਆਂ ਹਰਿਵੱਲਭ ਸੰਮੇਲਨ ਦੇ ਜਨਰਲ ਸਕਤੱਰ ਦੀਪਕ ਬਾਲੀ ਨੇ ਕਿਹਾ, "ਪੰਡਿਤ ਜੀ ਜਦੋਂ ਤਿੰਨ ਸਾਲ...\n\ntl;dr:
ਮਸ਼ਹੂਰ ਸ਼ਾਸਤਰੀ ਗਾਇਕ ਪੰਡਿਤ ਜਸਰਾਜ ਦਾ ਅਮਰੀਕਾ ਵਿੱਚ ਸੋਮਵਾਰ ਨੂੰ ਦੇਹਾਂਤ ਹੋ ਗਿਆ ਹੈ। ਉਹ 90 ਸਾਲ ਦੇ ਸਨ।